

VŠĮ MARIJAMPOLĖS LIGONINĖ

Viešoji įstaiga, Palangos g. 1, LT-68188 Marijampolė.

Tel. (8 343) 504 35/502 60, faksas (8 343) 529 35, el. p. administracija@marijampolesligonine.lt

A.s. LT917300010002342035 AB banke “Swedbank“, banko kodas 73000.

Duomenys kaupiami ir saugomi Juridinių asmenų registre, kodas 165803154

*TVIRTINU*

*VšĮ Marijampolės ligoninės direktoriaus pavaduotojos medicinos reikalams, pavaduojanti direktorių*

*\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_*

*Lina Dubinskaitė*

**VŠĮ MARIJAMPOLĖS LIGONINĖ**

**APKLAUSOS SĄLYGOS**

„Automobilinių degalų pirkimas“

**I. BENDROSIOS NUOSTATOS**

1.1. VšĮ Marijampolės ligoninė (toliau − ligoninė − perkančioji organizacija) numato pirkti Bešvinį benziną ir dyzelinį kurą.

1.2. Vartojamos pagrindinės sąvokos, apibrėžtos Lietuvos Respublikos viešųjų pirkimų įstatyme (Žin., 1996, Nr. 84-2000; 2013, Nr. 112-5575) (toliau – Viešųjų pirkimų įstatymas).

1.3. Pirkimas vykdomas vadovaujantis Viešųjų pirkimų įstatymu, Lietuvos Respublikos civiliniu kodeksu (Žin., 2000, Nr. 74-2262) (toliau − Civilinis kodeksas), kitais viešuosius pirkimus reglamentuojančiais teisės aktais bei apklausos sąlygomis.

1.4. Pirkimas atliekamas pagal [Supaprastintų viešųjų pirkimų taisykles](http://mw.eviesiejipirkimai.lt/vpm/K22N_FILES/SVPTS/1000000536.doc), patvirtintas VšĮ Marijampolės ligoninės direktoriaus 2015 m. sausio 29 d. įsakymu Nr. V-16 (toliau – Taisyklės), pagal šias Pirkimo sąlygas.

1.5. Išankstinis informacinis skelbimas apie pirkimą nebuvo paskelbtas.

1.6. Pirkimas atliekamas laikantis lygiateisiškumo, nediskriminavimo, skaidrumo, abipusio pripažinimo, proporcingumo principų ir konfidencialumo bei nešališkumo reikalavimų.

1.7. Perkančioji organizacija nėra pridėtinės vertės mokesčio (toliau  – PVM) mokėtoja.

1.8. Perkančiosios organizacijos kontaktiniai asmenys: viešųjų pirkimų skyriaus vedėja Irmantė Plikaitienė, [projektai@marijampolesligonine.lt](mailto:projektai@marijampolesligonine.lt), tel. Nr. (8 343) 50 933, fakso Nr. (8 343) 52 935.

1.9. Pirkimas vykdomas CVP IS priemonėmis.

**II. PIRKIMO OBJEKTAS**

## 2.1. Pirkimo objektas. Planuojamas degalų kiekis 24 mėnesių sutarties laikotarpiui:

2.1.1. Bešvinis benzinas – 14 000 l. (± 20 %);

2.1.2. Dyzelinis kuras –24 000 l. (± 20 %);

2.1.3. Nurodyti degalų kiekiai yra preliminarūs (galima paklaida ±20 proc.), perkančioji organizacija degalus pirks pagal faktinį poreikį.

2.2. Detalus pirkimų prekių aprašymas pateikiamas techninėje specifikacijoje, kaip sąlygų 2 priedas prie pirkimo dokumentų. Tiekėjas atsako už teikiamos produkcijos kokybę. Teikiamų prekių kokybė turi atitikti techninės specifikacijos reikalavimus.

2.2. Alternatyvių pasiūlymų pateikti negalima.

2.3. Perkančioji organizacija visą sutarties galiojimo laikotarpį pirks Prekes pagal realų poreikį. Perkančioji organizacija neįsipareigoja nupirkti visą pirkimo dokumentuose numatytą degalų kiekį. Pasiūlymo kaina naudojama tik laimėjusio pasiūlymo nustatymui. Sutarties galiojimo metu 1 litro degalų kaina bus nustatoma tiekėjo pardavimo vietoje (degalinėje) tos dienos pirkimo momentu iš tiekėjo pardavimo vietoje (degalinėje) oficialiai skelbiamos degalų kainos, atskaičius sutartyje fiksuotą nuolaidą, kurią suteikia tiekėjas, teikdamas pasiūlymą ir kuri nesikeičia visą sutarties galiojimo laikotarpiu. **Nuolaida turi būti fiksuota ir nekintama nepriklausomai nuo įpilamo degalų kiekio.** Degalai bus perkami pagal faktinį poreikį, o pasiūlymo kaina naudojama tik laimėjusio pasiūlymo nustatymui.

2.4. Pirkimas neskaidomas į dalis.

2.5. Sutarties galiojimo terminas – 24 mėnesiai. Sutarties pratęsimas nenumatomas.

# **III. TIEKĖJŲ KVALIFIKACIJOS REIKALAVIMAI**

## 3.1. Tiekėjas, dalyvaujantis pirkime, turi atitikti šiuos minimalius kvalifikacijos reikalavimus:

**1 lentelė. Bendrieji tiekėjų kvalifikacijos reikalavimai**

|  |  |  |
| --- | --- | --- |
| Eil. Nr. | Kvalifikacijos reikalavimai | Kvalifikacijos reikalavimus įrodantys dokumentai |
| 3.1.1 | a) Tiekėjas, kuris yra fizinis asmuo, arba tiekėjo, kuris yra juridinis asmuo, vadovas ar ūkinės bendrijos tikrasis narys (nariai), turintis (turintys) teisę juridinio asmens vardu sudaryti sandorį, ir buhalteris (buhalteriai) ar kitas (kiti) asmuo (asmenys), turintis (turintys) teisę surašyti ir pasirašyti tiekėjo apskaitos dokumentus, neturi neišnykusio ar nepanaikinto teistumo ir dėl tiekėjo (juridinio asmens) per pastaruosius 5 metus nebuvo priimtas ir įsiteisėjęs apkaltinamasis teismo nuosprendis už dalyvavimą nusikalstamame susivienijime, jo organizavimą ar vadovavimą jam, už kyšininkavimą, tarpininko kyšininkavimą, papirkimą, sukčiavimą, kredito, paskolos ar tikslinės paramos panaudojimą ne pagal paskirtį ar nustatytą tvarką, kreditinį sukčiavimą, mokesčių nesumokėjimą, neteisingų duomenų apie pajamas, pelną ar turtą pateikimą, deklaracijos, ataskaitos ar kito dokumento nepateikimą, nusikalstamu būdu gauto turto įgijimą ar realizavimą, nusikalstamu būdu įgytų pinigų ar turto legalizavimą, dėl kitų valstybių tiekėjų nėra priimtas ir įsiteisėjęs apkaltinamasis teismo nuosprendis už 2004 m. kovo 31 d. Europos Parlamento ir Tarybos direktyvos 2004/18/EB dėl viešojo darbų, prekių ir paslaugų pirkimo sutarčių sudarymo tvarkos derinimo 45 straipsnio 1 dalyje išvardytuose Europos Sąjungos teisės aktuose apibrėžtus nusikaltimus.  b) tiekėjas, kuris yra fizinis asmuo, arba tiekėjo, kuris yra juridinis asmuo, dalyvis, turintis balsų daugumą juridinio asmens dalyvių susirinkime, neturi neišnykusio ar nepanaikinto teistumo už nusikalstamą bankrotą. | Pateikti išrašą iš teismo sprendimo arba Informatikos ir ryšių departamento prie Lietuvos Respublikos Vidaus reikalų ministerijos ar valstybės įmonės Registrų centro Lietuvos Respublikos Vyriausybės nustatyta tvarka išduotą dokumentą, patvirtinantį jungtinius kompetetingų institucijų tvarkomus duomenis, arba atitinkamos užsienio šalies institucijos dokumentą, išduotą ne anksčiau kaip prieš 60 dienų iki pasiūlymų pateikimo termino pabaigos. Jei dokumentas išduotas anksčiau, tačiau jo galiojimo terminas ilgesnis nei pasiūlymų pateikimo terminas, toks dokumentas jo galiojimo laikotarpiu yra priimtinas. Pateikiama skaitmeninė dokumento kopija. |
| 3.1.2. | Tiekėjas yra įvykdęs įsipareigojimus, susijusius su mokesčių, įskaitant socialinio draudimo įmokas, mokėjimu pagal šalies, kurioje jis registruotas, ar šalies, kurioje yra perkančioji organizacija, reikalavimus. Tiekėjas laikomas įvykdžiusiu įsipareigojimus, susijusius su mokesčių, įskaitant socialinio draudimo įmokas, mokėjimu, jeigu jo neįvykdytų įsipareigojimų suma yra mažesnė kaip 50 eurų. | Mokestinių įsipareigojimų įvykdymo įrodymui tiekėjas turi pateikti Valstybinės mokesčių inspekcijos ar valstybės įmonės Registrų centro Lietuvos Respublikos Vyriausybės nustatyta tvarka išduotą dokumentą, patvirtinantį jungtinius kompetentingų institucijų tvarkomus duomenis, arba atitinkamos užsienio šalies institucijos dokumentą, išduotą ne anksčiau kaip 60 dienų iki pasiūlymų pateikimo termino pabaigos.  Įsipareigojimų, susijusių su socialinio draudimo įmokų mokėjimu, įvykdymo įrodymui pateikiama:  jeigu tiekėjas yra juridinis asmuo, registruotas Lietuvos Respublikoje, iš jo nereikalaujama pateikti jokių šį reikalavimą įrodančių dokumentų. Perkančioji organizacija tikrina paskutinės pasiūlymų pateikimo termino dienos, nurodytos tiekėjas apie pirkimą, duomenis. Jeigu tiekėjas yra fizinis asmuo, registruotas Lietuvos Respublikoje, pateikia Valstybinio socialinio draudimo fondo valdybos teritorinių skyrių ir kitų Valstybinio socialinio draudimo fondo įstaigų, susijusių su Valstybinio socialinio draudimo fondo administravimu, išduotą dokumentą, arba pateikia valstybės įmonės Registrų centro Lietuvos Respublikos Vyriausybės nustatyta tvarka išduotą dokumentą, patvirtinantį jungtinius kompetentingų institucijų tvarkomus duomenis. Kitos valstybės tiekėjas, kuris yra fizinis arba juridinis asmuo, pateikia šalies, kurioje jis yra registruotas, kompetentingos valstybės institucijos išduotą pažymą. Nurodyti dokumentai turi būti išduoti ne anksčiau kaip 60 dienų iki pasiūlymų pateikimo termino pabaigos. Pateikiama skaitmeninė dokumento kopija. |
| 3.1.3. | Tiekėjas turi turėti teisę verstis mažmenine prekyba nefasuotais naftos produktais | Lietuvos Respublikos juridinių asmenų registro išplėstinio išrašo kopija ar kiti dokumentai, patvirtinantys tiekėjo teisę verstis Pirkimo sutarčiai įvykdyti reikalinga veikla arba atitinkamos užsienio šalies institucijos (profesinių ar veiklos tvarkytojų, valstybės įgaliotų institucijų pažymos, kaip yra nustatyta toje valstybėje, kurioje tiekėjas registruotas) išduotas dokumentas ar priesaikos deklaracija, liudijanti tiekėjo teisę verstis Pirkimo sutarčiai įvykdyti reikalinga veikla.  Licencijos verstis mažmenine prekyba nefasuotu variklių benzinu ir dyzeliniu kuru, ir nefasuotomis suskystintomis dujomis, skirtomis autotransporto priemonėms, kopija.  Pateikiamas skenuotas dokumentas elektroninėje formoje. |

\***Pastabos:**

1) jeigu tiekėjas negali pateikti nurodytų dokumentų, nes atitinkamoje šalyje tokie dokumentai neišduodami arba toje šalyje išduodami dokumentai neapima visų keliamų klausimų, pateikiama priesaikos deklaracija arba oficiali tiekėjo deklaracija. Pateikiami skenuoti dokumentai elektroninėje formoje, pasirašyti elektroniniu parašu;

3.2. Ne Europos sąjungos valstybių tiekėjų kvalifikacijos reikalavimus įrodantys dokumentai legalizuojami vadovaujantis Lietuvos Respublikos Vyriausybės 2006 m. spalio 30 d. nutarimu Nr. 1079 „Dėl dokumentų legalizavimo ir tvirtinimo pažyma *(Apostille)* tvarkos aprašo patvirtinimo“ (Žin., 2006, Nr. 118-4477) ir 1961 m. spalio 5 d. Hagos konvencija dėl užsienio valstybėse išduotų dokumentų legalizavimo panaikinimo (Žin., 1997, Nr. [68-1699](http://www3.lrs.lt/cgi-bin/preps2?a=41770&b=)).

3.3. Jei bendrą pasiūlymą pateikia ūkio subjektų grupė, šių apklausų sąlygų 3.1.1., 3.1.2., punktuose nustatytus kvalifikacijos reikalavimus turi atitikti ir pateikti nurodytus dokumentus kiekvienas ūkio subjektų grupės narys atskirai. O šių pirkimo sąlygų3.1.3punkte nustatytus kvalifikacinius reikalavimus turi atitikti ir pateikti nurodytus dokumentus bent vienas ūkio subjektų grupės narys arba visi ūkio subjektų grupės nariai kartu.

3.4. Jei vykdydamas sutartį tiekėjas ketina pasitelkti subtiekėjus, tai bendra visų teikiamų prekių vertė neribojama. Tiekėjas pateikdamas pasiūlymą pasiūlyme turi nurodyti kokioms prekėms jis numato samdyti subtiekėjus. Subtiekėjų keitimas sutarties vykdymo metu galimas tik su perkančios organizacijos pritarimu. Subtiekėjas turi atitikti visus tiekėjų kvalifikacijos reikalavimus (3.1.1., 3.1.2., 3.1.3 punktai).

3.5. Tiekėjo pasiūlymas atmetamas, jeigu apie nustatytų reikalavimų atitikimą jis pateikė melagingą informaciją, kurią perkančioji organizacija gali įrodyti bet kokiomis teisėtomis priemonėmis.

3.6. Pardavėjas, iš anksto raštu suderinęs su Pirkėju, gali pirkimo sutarties vykdymo metu pakeisti subtiekėjus, tačiau pakeisti subrangovai privalo būti ne žemesnės kvalifikacijos ir ne mažesnės patirties, kaip subtiekėjai, nurodyti Pasiūlyme. Be raštiško Pirkėjo sutikimo pasitelkti kitus nei Konkurso Pasiūlyme nurodyti subtiekėjus draudžiama.

**IV. ŪKIO SUBJEKTŲ GRUPĖS DALYVAVIMAS PIRKIMO PROCEDŪROSE**

4.1. Jei pirkimo procedūrose dalyvauja ūkio subjektų grupė, ji pateikia jungtinės veiklos sutarties kopiją. Jungtinės veiklos sutartyje turi būti nurodyti kiekvienos šios sutarties šalies įsipareigojimai vykdant numatomą su perkančiąja organizacija sudaryti pirkimo sutartį, šių įsipareigojimų vertės dalis, įeinanti į bendrą pirkimo sutarties vertę. Jungtinės veiklos sutartis turi numatyti solidarią visų šios sutarties šalių atsakomybę už prievolių perkančiajai organizacijai nevykdymą. Taip pat jungtinės veiklos sutartyje turi būti numatyta, kuris asmuo atstovauja ūkio subjektų grupei - su kuo perkančioji organizacija turėtų bendrauti pasiūlymo vertinimo metu kylančiais klausimais ir teikti su pasiūlymo įvertinimu susijusią informaciją bei asmenį, kuris bus atsakingas už šios sutarties vykdymą.

4.2. Perkančioji organizacija nereikalauja, kad ūkio subjektų grupės pateiktą pasiūlymą pripažinus geriausiu ir perkančiajai organizacijai pasiūlius sudaryti pirkimo sutartį, ši ūkio subjektų grupė įgautų tam tikrą teisinę formą.

**V. SUBRANGOVAI, SUBTIEKĖJAI AR SUBTEIKĖJAI**

5.1. Reikalaujama, kad Tiekėjas, teikiantis pasiūlymą savarankiškai arba kaip ūkio subjektų grupės dalyvis, nurodytų, kokius subrangovus, subtiekėjus ar subteikėjus sutartinių įsipareigojimų vykdymui jis ketina pasitelkti. Jų pasitelkimas nekeičia Tiekėjo atsakomybės dėl numatomos sudaryti Pirkimo sutarties įvykdymo, todėl bet kokiu atveju Tiekėjas pilnai privalo prisiimti atsakomybę už subrangovų, subtiekėjų ar subteikėjų veiklą vykdant sutartį.

5.2. Tiekėjas, ketinantis pasinaudoti subrangovų, subtiekėjų ar subteikėjų paslaugomis, Pasiūlyme nurodo jų pavadinimus ir kiekvienai įmonei perduodamų Sutartimi sulygtų darbų/paslaugų/prekių dalį, išvardinant perduodamus darbus/paslaugas/prekes bei nurodant jų piniginę išraišką.

5.3. Pardavėjas, iš anksto raštu suderinęs su Pirkėju, gali pirkimo sutarties vykdymo metu pakeisti subrangovus, subtiekėjus ar subteikėjus. Be raštiško Pirkėjo sutikimo pasitelkti kitus nei apklausos Pasiūlyme nurodyti subrangovus, subtiekėjus ar subteikėjus draudžiama.

**VI.** **PASIŪLYMŲ RENGIMAS, PATEIKIMAS, KEITIMAS**

6.1.  Pateikdamas pasiūlymą tiekėjas sutinka su šiomis apklausos sąlygomis ir patvirtina, kad jo pasiūlyme pateikta informacija yra teisinga ir apima viską, ko reikia tinkamam pirkimo sutarties įvykdymui.

6.2. **Perkančioji organizacija reikalauja pasiūlymus teikti tik elektroninėmis priemonėmis naudojant CVP IS.** Pasiūlymai, jei tokie būtų pateikti popierinėje laikmenoje, nebus priimami ir neatplėšti bus grąžinami tiekėjui. Tokia tvarka taikoma ir jei pasiūlymas pateikiamas netinkamomis priemonėmis (el. paštu, faksu ir t.t.).

6.3. Elektroninėmis priemonėmis pasiūlymus gali teikti tik tiekėjai registruoti CVP IS pasiekiamoje adresu: [*https://pirkimai.eviesiejipirkimai.lt*](https://pirkimai.eviesiejipirkimai.lt/). Registracija CVP IS yra nemokama.

6.4. **Perkančioji organizacija reikalauja, kad visi tiekėjų kvalifikacijos reikalavimus įrodantys bei visi kiti pasiūlyme pateikiami dokumentai būtų pateikti elektroninėje formoje, t.y. tiesiogiai suformuoti elektroninėmis priemonėmis pateikiant nuskenuotus dokumentų originalus ar tinkamai patvirtintas kopijas (formate PDF), atsižvelgiant į reikalavimus kituose apklausos sąlygų punktuose.**

6.5. Tiekėjo pasiūlymas bei kita korespondencija pateikiama lietuvių kalba. Jei atitinkami dokumentai yra išduoti kita kalba, turi būti pateiktas tinkamai patvirtintas vertimas į lietuvių kalbą. Vertimas turi būti patvirtintas tiekėjo parašu ir antspaudu.

6.6. Tiekėjas savo pasiūlymą privalo parengti pateikdamas tiekėjo atitikimo minimaliems kvalifikacijos reikalavimams dokumentus ir kitus reikalingus dokumentus CVP IS. Pasiūlymą turi sudaryti:

6.6.1. užpildyta pasiūlymo forma, parengta pagal šių apklausos sąlygų 1 priedą;

6.6.2. patvirtintas atsakingo asmens parašu 2 priedas (techninė specifikacija);

6.6.2. apklausos sąlygose nurodytus minimalius kvalifikacijos reikalavimus pagrindžiantys dokumentai;

6.6.3.  jungtinės veiklos sutartis arba jos kopija (jei pasiūlymą teikia ūkio subjektų grupė).

6.7. **Pasiūlymas privalo būti pasirašytas saugiu elektroniniu parašu, atitinkančiu Lietuvos Respublikos elektroninio parašo įstatymo nustatytus reikalavimus. Jei pasiūlymą pasirašo tiekėjo įgaliotas asmuo, kartu su pasiūlymu turi būti pateiktas įgaliojimas. Pateikiant atitinkamų dokumentų skaitmenines kopijas ir pasiūlymą pasirašant saugiu elektroniniu parašu, deklaruojama, kad kopijos yra tikros.**

5.8. Tiekėjas gali pateikti pirkimo objekto visai daliai tik vieną pasiūlymą – individualiai arba kaip ūkio subjektų grupės narys. Jei tiekėjas pateikia daugiau kaip vieną pasiūlymą arba ūkio subjektų grupės narys dalyvauja teikiant kelis pasiūlymus, visi tokie pasiūlymai bus atmesti.

5.9. Tiekėjams nėra leidžiama pateikti alternatyvių pasiūlymų. Tiekėjui pateikus alternatyvų pasiūlymą, jo pasiūlymas ir alternatyvus pasiūlymas (alternatyvūs pasiūlymai) bus atmesti.

6.10. Pasiūlymas turi būti pateiktas iki **2016 m. kovo mėn. 16 d. 11 val. 00 min.** (Lietuvos Respublikos laiku) CVP IS priemonėmis.

6.11. Tiekėjai pasiūlyme turi nurodyti, kokia pasiūlyme pateikta informacija yra konfidenciali (tokią informaciją sudaro, visų pirma, komercinė (gamybinė) paslaptis ir konfidencialieji pasiūlymų aspektai). Perkančioji organizacija, viešojo pirkimo komisija (toliau – Komisija), jos nariai ar ekspertai ir kiti asmenys negali atskleisti tiekėjo pateiktos informacijos, kurią tiekėjas nurodė kaip konfidencialią. Informacija, kurią viešai skelbti įpareigoja Lietuvos Respublikos įstatymai, negali būti tiekėjo nurodoma kaip konfidenciali.

**2014 m. spalio 30 d. Viešųjų pirkimų tarnybos direktorius įsakymu Nr. 1S-199 patvirtino „Laimėjusių dalyvių pasiūlymų ir viešojo pirkimo sutarčių bei jų pakeitimų viešinimo Centrinėje viešųjų pirkimų informacinėje sistemoje tvarkos aprašą“, kuriuo vadovaujantis perkančiosios organizacijos nuo 2015 m. sausio 1 d. per 10 dienų nuo sutarties sudarymo privalo paskelbti laimėjusių dalyvių pasiūlymus, sudarytas pirkimo sutartis bei jų pakeitimus. Siekiant užtikrinti, kad laimėjusių dalyvių pasiūlymuose esančios informacijos neprieštarautų teisės aktams arba teisėtiems tiekėjų interesams, tiekėjų pasiūlymai turi būti teikiami aiškiai nurodant, kurios pasiūlymo dalys yra konfidencialios. Tiekėjai prašomi pasiūlymo dalį (-is), kuri (-ios) yra konfidenciali (-ios) sugrupuoti ir pateikti viename (keliuose) faile (-uose), pavadinime nurodant „Konfidencialu“. Perkančioji organizacija pasilieka teisę viešinti visus tiekėjo pasiūlymo dokumentus, kurie nepažymėti „Konfidencialu“ ir kurie nebus faile (-uose) pažymėti žodžiu „Konfidencialu“.**

6.12.  Pasiūlymuose nurodoma prekių  kaina pateikiama eurais. Į prekės kainą turi būti įskaityti visi mokesčiai ir visos tiekėjo išlaidos (sandėliavimo, transportavimo, pakavimo ir kt.). Pasiūlymas bus vertinamas eurais. Prekių kaina su PVM apskaičiuojama: prie prekės kainos be PVM pridėjus PVM. **Galutinės** **prekių kainos turi būti pateikiamos suapvalintos pagal aritmetikos taisykles iki šimtųjų dalių (du skaičiai po kablelio).**

6.13. Pasiūlymas galioja jame tiekėjo nurodytą laiką. Pasiūlymas turi galioti ne trumpiau kaip iki **2016-06-16 d.** imtinai. Jeigu pasiūlyme nenurodytas jo galiojimo laikas, laikoma, kad pasiūlymas galioja tiek, kiek numatyta pirkimo dokumentuose.

6.14.  Kol nesibaigė pasiūlymų galiojimo laikas, perkančioji organizacija turi teisę prašyti CVP IS priemonėmis, kad tiekėjai pratęstų jų galiojimą iki konkrečiai nurodyto laiko. Tiekėjas CVP IS priemonėmis gali atmesti tokį prašymą.

6.15.  Perkančioji organizacija turi teisę pratęsti pasiūlymo pateikimo terminą. Apie naują pasiūlymų pateikimo terminą perkančioji organizacija praneša CVP IS priemonėmis visiems tiekėjams, gavusiems apklausos sąlygas CVP IS.

6.16.   Tiekėjas iki galutinio pasiūlymų pateikimo termino turi teisę pakeisti arba atšaukti savo pasiūlymą CVP IS priemonėmis. Toks pakeitimas arba pranešimas, kad pasiūlymas atšaukiamas, pripažįstamas galiojančiu, jeigu perkančioji organizacija jį gauna pateiktą CVP IS priemonėmis iki pasiūlymų pateikimo termino pabaigos.

**VII. PASIŪLYMŲ GALIOJIMO UŽTIKRINIMAS**

## 7.1. Perkančioji organizacija nereikalauja pasiūlymo galiojimo užtikrinimo Lietuvos Respublikos civilinio kodekso nustatytais prievolių įvykdymo užtikrinimo būdais.

**VIII.** **PIRKIMO SĄLYGŲ PAAIŠKINIMAS IR PATIKSLINIMAS**

8.1. Pirkimo sąlygos gali būti paaiškinamos, patikslinamos tiekėjų iniciatyva, jiems kreipiantis į perkančiąją organizaciją **tik CVP IS priemonėmis**. Prašymai paaiškinti apklausos sąlygas gali būti pateikiami perkančiajai organizacijai ne vėliau kaip likus 4 darbo dienoms iki pasiūlymų pateikimo termino pabaigos. Tiekėjai turėtų būti aktyvūs ir pateikti klausimus ar paprašyti paaiškinti apklausos sąlygas iš karto jas išanalizavę, atsižvelgdami į tai, kad, pasibaigus pasiūlymų pateikimo terminui, pasiūlymo turinio keisti nebus galima.

8.2. Nesibaigus pasiūlymų pateikimo terminui perkančioji organizacija turi teisę savo iniciatyva paaiškinti, patikslinti apklausos sąlygas CVP IS priemonėmis.

8.3. Atsakydama į kiekvieną tiekėjo CPV IS priemonėmis pateiktą prašymą paaiškinti apklausos sąlygas, jeigu jis buvo pateiktas nepasibaigus šių apklausos sąlygų 8.1. punkte nurodytam terminui, arba aiškindama, tikslindama apklausos sąlygas savo iniciatyva, perkančioji organizacija turi paaiškinimus, patikslinimus CVP IS priemonėmis paskelbti ne vėliau kaip likus 2 dienoms iki pasiūlymų pateikimo termino pabaigos. Į laiku gautą tiekėjo prašymą paaiškinti apklausos sąlygas perkančioji organizacija atsako ne vėliau kaip per 3 dienas nuo jo gavimo dienos. Perkančioji organizacija nenurodo, kuris tiekėjas pateikė prašymą paaiškinti apklausos sąlygas.

**IX. VOKŲ SU PASIŪLYMAIS ATPLĖŠIMO – PIRMINIO SUSIPAŽINIMO SU CVP IS PRIEMONĖMIS GAUTAIS PASIŪLYMAIS PROCEDŪROS**

9.1. Su CVP IS priemonėmis teiktais tiekėjų pasiūlymais pirminis susipažinimas (toliau vadinamas Elektroninių vokų atplėšimo procedūra) vyks elektroniniu būdu adresu: VšĮ Marijampolės ligoninė, Palangos g. 1, Viešųjų pirkimų skyriuje, **2016 m. kovo mėn. 16 d. 11 val. 00 min.**

9.2. Pirminio susipažinimo su CVP IS priemonėmis teiktais pasiūlymais procedūroje turi teisę dalyvauti visi pasiūlymus pateikę tiekėjai arba jų įgalioti atstovai, taip pat viešuosius pirkimus kontroliuojančių institucijų atstovai. Procedūra bus vykdoma ir tuo atveju, jei į vokų atplėšimo posėdį neatvyksta pasiūlymus pateikę tiekėjai arba jų įgalioti atstovai.

9.3. Pirminio susipažinimo su CVP IS priemonėmis teiktais pasiūlymais procedūroje dalyvaujantiems tiekėjams ar jų įgaliotiems atstovams skelbiamas pasiūlymą pateikusio tiekėjo pavadinimas, pasiūlyme nurodyta kaina ir pranešama, ar pasiūlymas pateiktas perkančiosios organizacijos nurodytomis CVP IS priemonėmis, ar pateikti pasiūlymai pasirašyti saugiu elektroniniu parašu, atitinkančiu Lietuvos Respublikos elektroninio parašo įstatymo numatytus reikalavimus. Jeigu pirkimas susideda iš atskirų dalių, vokų su pasiūlymais atplėšimo procedūroje skelbiama pasiūlyta kiekvienos pirkimo dalies kaina. Tuo atveju, kai pasiūlyme nurodyta kaina, išreikšta skaičiais, neatitinka kainos, nurodytos žodžiais, teisinga laikoma kaina, nurodyta žodžiais. Ši informacija pateikiama ir posėdyje nedalyvavusiems, tačiau pageidavimą gauti informaciją raštu pareiškusiems, pasiūlymą pateikusiems tiekėjams.

9.4. Tolesnes pasiūlymų nagrinėjimo, vertinimo ir palyginimo procedūras atlieka Komisija, tiekėjams ar jų įgaliotiems atstovams nedalyvaujant.

**X. PASIŪLYMŲ NAGRINĖJIMAS IR PASIŪLYMŲ ATMETIMO PRIEŽASTYS**

10.1. Komisija tikrina tiekėjų pasiūlymuose pateiktų kvalifikacijos duomenų atitiktį apklausos sąlygose nustatytiems minimaliems kvalifikacijos reikalavimams. Jeigu Komisija nustato, kad tiekėjo pateikti kvalifikacijos duomenys yra neišsamūs arba netikslūs, ji privalo raštu prašyti tiekėjo juos papildyti arba paaiškinti per perkančiosios organizacijos nurodytą terminą. Jeigu perkančiosios organizacijos prašymu tiekėjas nepatikslino pateiktų netikslių ir neišsamių duomenų apie savo kvalifikaciją, perkančioji organizacija atmeta tokį pasiūlymą.

10.2. Komisija priima sprendimą dėl kiekvieno pasiūlymą pateikusio tiekėjo minimalių kvalifikacijos duomenų atitikties apklausos sąlygose nustatytiems reikalavimams ir kiekvienam iš jų raštu praneša apie šio patikrinimo rezultatus. Teisę dalyvauti tolesnėse pirkimo procedūrose turi tik tie tiekėjai, kurių kvalifikacijos duomenys atitinka perkančiosios organizacijos keliamus reikalavimus.

10.3. Iškilus klausimams dėl pasiūlymų turinio ir Komisijai raštu paprašius, tiekėjai privalo per Komisijos nurodytą terminą pateikti raštu papildomus paaiškinimus nekeisdami pasiūlymo esmės.

10.4. Jeigu pateiktame pasiūlyme Komisija randa pasiūlyme nurodytos kainos apskaičiavimo klaidų, ji privalo raštu paprašyti tiekėjų per jos nurodytą terminą ištaisyti pasiūlyme pastebėtas aritmetines klaidas, nekeičiant vokų su pasiūlymais atplėšimo posėdžio metu paskelbtos kainos. Taisydamas pasiūlyme nurodytas aritmetines klaidas, tiekėjas neturi teisės atsisakyti kainos sudedamųjų dalių arba papildyti kainą naujomis dalimis.

## 10.5. Kai pateiktame pasiūlyme nurodoma neįprastai maža kaina, Komisija privalo dalyvio raštu paprašyti per Komisijos nurodytą terminą pateikti neįprastai mažos pasiūlymo kainos pagrindimą, įskaitant ir detalų kainų sudėtinių dalių pagrindimą. Perkančioji organizacija turi įvertinti riziką, ar dalyvis, kurio pasiūlyme nurodyta neįprastai maža kaina, sugebės tinkamai įvykdyti pirkimo sutartį, bei užtikrinti, kad nebūtų sudaromos sąlygos konkurencijos iškraipymui. Perkančioji organizacija, vertindama, ar dalyvio pateiktame pasiūlyme nurodyta kaina yra neįprastai maža, vadovaujasi VPĮ 40 str. 2 d. ir 3 d. įtvirtintomis nuostatomis bei VPT direktoriaus 2009-09-30 įsakymu Nr. 1S-96 (Žin., 2009, Nr. 119-5131) patvirtintu Pasiūlyme nurodytos prekių, paslaugų ar darbų neįprastai mažos kainos apibrėžimu.

10.6. Tiekėjo pateiktų kvalifikacijos duomenų patikslinimai, pasiūlymo turinio paaiškinimai, pasiūlyme nurodytų aritmetinių klaidų pataisymai, neįprastai mažos kainos pagrindimo dokumentai siunčiami perkančiajai organizacijai tik CVP IS priemonėmis.

10.7. Komisija atmeta pasiūlymą, jeigu:

10.7.1. tiekėjas neatitiko pirkimo dokumentuose nustatytų kvalifikacijos reikalavimų;

10.7.2. tiekėjas pasiūlyme pateikė netikslius ar neišsamius duomenis apie savo kvalifikaciją ir, perkančiajai organizacijai prašant, nepatikslino jų;

10.7.3. pasiūlymas neatitiko pirkimo skelbime, sąlygose, paaiškinimuose, patikslinimuose nustatytų reikalavimų (tiekėjo pateikta techninė specifikacija neatitinka pirkimo dokumentuose nustatytų reikalavimų; ar nepatikslino, nepapildė ar nepateikė pirkimo dokumentuose nurodytų kartu su pasiūlymu teikiamų dokumentų: tiekėjo įgaliojimo asmeniui pasirašyti pasiūlymą, jungtinės veiklos sutarties, pasiūlymą galiojimo užtikrinimą patvirtinančio dokumento, tiekėjas nepasirašė pasiūlymo saugiu elektroniniu parašu ir pan.);

10.7.4. tiekėjas per perkančiosios organizacijos nurodytą terminą neištaisė aritmetinių klaidų ir (ar) nepaaiškino pasiūlymo;

10.7.5. visų tiekėjų, kurių pasiūlymai neatmesti dėl kitų priežasčių, buvo pasiūlytos per didelės, perkančiajai organizacijai nepriimtinos kainos;

10.7.6. buvo pasiūlyta neįprastai maža kaina ir tiekėjas Komisijos prašymu nepateikė raštiško kainos sudėtinių dalių pagrindimo arba kitaip nepagrindė neįprastai mažos kainos;

10.7.7. visų tiekėjų, kurių pasiūlymai neatmesti dėl kitų priežasčių, buvo pasiūlytos per didelės, perkančiajai organizacijai nepriimtinos kainos.

10.8. Apie pasiūlymo atmetimą ir jo atmetimo priežastis Tiekėjas informuojamas nedelsiant, bet ne vėliau kaip per 5 darbo dienas.

**XI. PASIŪLYMŲ VERTINIMAS**

11.1.  Pasiūlymuose nurodytos kainos bus vertinamos eurais.

11.2. Perkančiosios organizacijos neatmesti pasiūlymai vertinami pagal mažiausios kainos kriterijų, įskaitant PVM ir kitus mokesčius bei visas tiekėjo išlaidas, galinčias turėti įtakos kainai.

**XII. PIRKIMO SUTARTIES SĄLYGOS**

12.1. Sudarant pirkimo sutartį, negali būti keičiama kaina ir kitos sąlygos. Perkančioji organizacija iki pirkimo sutarties sudarymo turi teisę nutraukti pirkimo procedūras, jeigu atsiranda aplinkybių, kurių nebuvo galima numatyti.

12.2. Pirkimo sutartis bus sudaroma tarp perkančiosios organizacijos ir prekių tiekėjo, kurio pasiūlymas bus pripažintas laimėjusiu. Pasiūlymą pateikusiam tiekėjui bus pranešta, kad jo pasiūlymas pripažintas laimėjusiu ir nurodomas laikas, kada pradėti vykdyti sutartinius įsipareigojimus.

12.3. Jeigu pirkimo dalyvis, kuriam bus pasiūlyta sudaryti pirkimo sutartį, atsisakys ją sudaryti, perkančioji organizacija siūlys sudaryti pirkimo sutartį kitam tiekėjui, kurio pasiūlymas pirmas po dalyvio, atsisakiusio sudaryti sutartį.

12.4. Sudaroma pirkimo sutartis apima visus perkančiosios organizacijos ir pirkimą laimėjusio tiekėjo susitarimus bei atitinka laimėtojo pasiūlymą ir šias pirkimo sąlygas.

12.5. Atsiskaitymų ir mokėjimų tvarka: atsiskaitymas per 30 dienų nuo sąskaitos – faktūros gavimo perkančiojoje organizacijoje dienos.

12.6. Sutartis gali būti nutraukta šalių susitarimu, bet ne vėliau, kaip prieš 30 dienų apie tai raštu informavus kitą sutarties šalį.

12.7. Sutarties galiojimo metu 1 litro degalų kaina bus nustatoma tiekėjo pardavimo vietoje (degalinėje) tos dienos pirkimo momentu iš tiekėjo pardavimo vietoje (degalinėje) oficialiai skelbiamos degalų kainos, atskaičius sutartyje fiksuotą nuolaidą, kurią suteikia tiekėjas, teikdamas pasiūlymą ir kuri nesikeičia sutarties galiojimo laikotarpiu.

12.8. Sutarties galiojimo terminas 24 mėnesiai nuo sutarties sudarymo dienos. Sutarties pratęsimas nenumatomas.

12.9. Už sutartinių įsipareigojimų visišką ar dalinį neįvykdymą atsako abi šalys Lietuvos Respublikos teisės aktų nustatyta tvarka:

## 12.9.1. Sutarties įvykdymo užtikrinimas yra netesybos, 5 proc. bauda nuo neįvykdytos sutarties vertės.

12.9.2. Vykdytojas, uždelsęs Prekių tiekimą dėl savo kaltės, moka perkančiajai organizacijai 0,02 % delspinigius už kiekvieną uždelstą dieną nuo bendros Prekių vertės.

12.9.3. Užsakovas, nepagrįstai uždelsus atsiskaityti už suteiktas Prekes nustatytu laiku, moka tiekėjui 0,02 % neapmokėtų Prekių vertės dydžio delspinigius už kiekvieną uždelstą dieną;

12.9.4. Pirkėjas turi teisę vienašališkai nutraukti šią Sutartį ir pareikalauti iš Pardavėjo sumokėti 5 % baudą (nuo neįvykdytos sutarties vertės) ir atlyginti Pirkėjo patirtus nuostolius, jeigu:

a) Pardavėjas per pagrįstai nustatytą laikotarpį neįvykdo Užsakovo nurodymo ištaisyti netinkamai įvykdytus arba neįvykdytus sutartinius įsipareigojimus.

b) Pardavėjas bankrutuoja arba yra likviduojamas, kai sustabdo ūkinę veiklą, arba kai įstatymuose ir kituose teisės aktuose numatyta tvarka susidaro analogiška situacija.

c) Po raštiško Pirkėjo įspėjimo Pardavėjas neužtikrina prekių kokybės ar nevykdo kitų šios Sutarties sąlygų arba raštiškai perspėtas dar kartą jas pažeidžia.

12.9.5. Pardavėjas turi teisę vienašališkai nutraukti šią Sutartį ir pareikalauti iš Pirkėjo sumokėti 5% baudą (nuo neįvykdytos sutarties vertės) ir atlyginti Pardavėjo patirtus nuostolius, jeigu:

a) Pirkėjo įsiskolinimas viršija daugiau kaip 3000 eur.

12.10. Pirkimo dokumentai ir juose numatyti tiekėjų įsipareigojimai yra neatskiriama viešojo pirkimo sutarties dalis.

12.11. Pirkimo sutarties sąlygos pirkimo sutarties galiojimo laikotarpiu negali būti keičiamos, išskyrus tokias pirkimo sutarties sąlygas, kurias pakeitus nebūtų pažeisti Viešųjų pirkimų įstatymo 3 straipsnyje nustatyti principai ir tikslai. Pirkimo sutarties sąlygų keitimu nebus laikomas pirkimo sutarties sąlygų koregavimas joje numatytomis aplinkybėmis, jei šios aplinkybės nustatytos aiškiai ir nedviprasmiškai bei buvo pateiktos pirkimo sąlygose. Tais atvejais, kai pirkimo sutarties sąlygų keitimo būtinybės nebuvo įmanoma numatyti rengiant pirkimo sąlygas ir (ar) pirkimo sutarties sudarymo metu, pirkimo sutarties šalys gali keisti tik neesmines pirkimo sutarties sąlygas.

PRIEDAI:

1. Pasiūlymo formos pavyzdys.
2. Techninė specifikacija.

|  |
| --- |
| Apklausos sąlygų |
| **1 priedas** |

**(Pasiūlymo formos pavyzdys, kai pasiūlymai vertinami pagal mažiausios kainos vertinimo kriterijų)**

Herbas arba prekių ženklas

(Tiekėjo pavadinimas)

(Juridinio asmens teisinė forma, buveinė, kontaktinė informacija, registro, kuriame kaupiami ir saugomi duomenys apie tiekėją, pavadinimas, juridinio asmens kodas, pridėtinės vertės mokesčio mokėtojo kodas, jei juridinis asmuo yra pridėtinės vertės mokesčio mokėtojas)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(Adresatas (perkančioji organizacija))

**PASIŪLYMAS**

**DĖL AUTOMOBILINIŲ DEGALŲ****PIRKIMO**

\_\_\_\_\_\_\_\_\_\_\_\_Nr.\_\_\_\_\_\_

(Data)

\_\_\_\_\_\_\_\_\_\_\_\_\_

(Sudarymo vieta)

|  |  |
| --- | --- |
| Tiekėjo pavadinimas /Jeigu dalyvauja ūkio subjektų grupė, surašomi visi dalyvių pavadinimai/ |  |
| Tiekėjo adresas /Jeigu dalyvauja ūkio subjektų grupė, surašomi visi dalyvių adresai/ |  |
| Už pasiūlymą atsakingo asmens vardas, pavardė |  |
| Telefono numeris |  |
| Fakso numeris |  |
| El. pašto adresas |  |
| Įmonės kodas |  |
| Įmonės vadovas |  |

Šiuo pasiūlymu pažymime, kad sutinkame su visomis pirkimo sąlygomis, nustatytomis:

1. apklausos pirkimo dokumentuose (jų paaiškinimuose, papildymuose);

2. siūlomos prekės atitinka nustatytus reikalavimus

Mes siūlome šias prekes:

|  |  |  |  |  |  |  |
| --- | --- | --- | --- | --- | --- | --- |
| Eil Nr. | Degalų pavadinimas | **Preliminarus** (maksimalus) degalų **kiekis** sutarties galiojimo laikotarpiu, litrais | **1 litro vid.**  **kaina, Eur su PVM** (pateikiamas 2016-02-29 – 2016-03-06 laikotarpio kainų aritmetinis vidurkis) | Tiekėjo siūloma **nekintama nuolaida** vienam litrui degalų,  Eur su visais mokesčiais | Vieno litro degalų **pardavimo kaina pritaikius nuolaidą 4 stulpelyje nurodytai kainai**, Eur su PVM | Bendra preliminari kaina su PVM,  Eur (4x7) |
| *1* | *2* | *3* | *4* | *5* | *6* | *7* |
| 1 | Benzinas A-95 | *14 000* |  |  |  |  |
| 2 | Dyzelinis kuras | *24 000* |  |  |  |  |
| Bendra pasiūlymo kaina | | | | | |  |

|  |
| --- |
| Bendra pasiūlymo ...... pirkimo daliai kaina su PVM – Eur. (kaina žodžiais) |

Į šią sumą įeina visos išlaidos ir visi mokesčiai, taip pat ir PVM, kuris sudaro .........

**PATEIKIAMŲ DOKUMENTŲ SĄRAŠAS**

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| Eil.Nr. | | Pateiktų dokumentų pavadinimas | | | Dokumento puslapių skaičius | | | Failo, kuriame yra dokumentas, pavadinimas | |
|  | |  | | |  | | |  | |
|  | |  | | |  | | |  | |
| **Pažyma apie SUBTIEKĖJUS/SUBTEIKĖJUS**  **Patvirtinu**, kad savo jėgomis pagal sudarytą sutartį vykdysiu:   |  |  | | --- | --- | | **Eil. Nr.** | **Įsipareigojimai (užduotys pagal Sutartį), kurias vykdysiu savo jėgomis** | |  |  | |  |  |   Patvirtinama, kad dalį Sutartyje numatytų užduočių perduosime vykdyti subtiekėjams/subteikėjams ir pateikiame šią **informaciją apie subtiekėjus/subteikėjus:**     |  |  |  | | --- | --- | --- | | **Eil. Nr.** | **Užduotys, kurios bus perduotos vykdyti subtiekėjams/suteikėjams** | **Ūkio subjekto, kuris vykdys nurodytas užduotis, pavadinimas, juridinio (fizinio) asmens kodas, įgalioto asmens vardas, pavardė, pareigos ir kontaktiniai duomenys (telefono numeris, e. pašto adresas)** | | 1 |  |  |   \*\*\* Šiame pasiūlyme yra pateikta ir konfidenciali informacija (dokumentai su konfidencialia informacija įsegti atskirai):   |  |  | | --- | --- | | Eil.Nr. | Pateikto dokumento pavadinimas | |  |  |   \*\*\*Pildyti tuomet, jei bus pateikta konfidenciali informacija. Tiekėjas negali nurodyti, kad  konfidenciali yra pasiūlymo kaina arba, kad visas pasiūlymas yra konfidencialus.  Pasiūlyme pateikiame dokumentus, patvirtinančius mūsų galimybes sutarties vykdymo metu realiai naudotis aukščiau nurodytų ūkio subjektų pajėgumais.  Pasiūlymas galioja iki termino, nustatyto pirkimo dokumentuose. | | | | | | | | |
| (Tiekėjo arba jo įgalioto asmens pareigų pavadinimas\*) | |  | (Parašas\*) | |  | (Vardas ir pavardė\*) | |  |

\*Pastaba. Jeigu perkančioji organizacija pirkimą atlieka CVP IS priemonėmis, šis dokumentas teikiamas pasirašytas saugiu elektroniniu parašu. Tais atvejais, kai pirkimo dokumentuose nustatyta, kad visas pasiūlymas pasirašomas saugiu elektroniniu parašu, šio dokumento atskirai pasirašyti neprivaloma

**Apklausos sąlygų 2 priedas**

**TECHNINĖ SPECIFIKACIJA**

|  |  |
| --- | --- |
| **Pirkimo objektas** | Bešvinis benzinas (A95) ir dyzelinis kuras. |
| **Pirkimo vieta** | Benzinas ir dyzelinis kuras perkamas Tiekėjo prekybos vietose (degalinėse). |
| **Kiekis** | Perkamų prekių kiekiai priklausys nuo VŠĮ Marijampolės Ligoninės poreikio įsigyti tiekėjų siūlomas prekes. Preliminarūs perkamų prekių kiekiai:  Bešvinis benzinas (A95) – 14 000,00 l (± 20%), dyzelinis kuras – 24 000,00 l (± 20 %). Nurodyti degalų kiekiai yra preliminarūs, perkančioji organizacija degalus pirks pagal faktinį poreikį.  Sutartį numatoma sudaryti 24 mėn. |
| **Techniniai reikalavimai** | 1. Tiekėjas turi turėti technines galimybes užtikrinti VšĮ Marijampolės Ligoninės nepertraukiamą aprūpinimą perkamais degalais ir turėti ne mažiau kaip po vieną degalinę Vilniaus, Kauno miestuose, Marijampolės mieste ne didesniu kaip 3 km atstumu nuo VšĮ Marijampolės Ligoninė. 2. Turi būti suteikta galimybė įsipilti degalus visose Tiekėjo degalinėse, esančiose ir kituose miestuose, nei išvardinti techninių reikalavimų 1 punkte, bet kuriuo metu sutarties galiojimo laikotarpiu. 3. Visose degalinėse turi būti galimybė fiksuoti įsigytų prekių kiekį bei kainą VŠĮ Marijampolės Ligoninė išduodamomis kortelėmis. 4. Turi būti galimybė teikti degalų pirkimo ataskaitas kiekvienai kortelei, nurodant įsigytą prekę, kiekį, datą, kainą ir sumą. 5. Tiekėjas turi išduoti ne mažiau 8 korteles per 7 kalendorines dienas nuo sutarties pasirašymo ir kortelių pagaminimui reikalingų duomenų pateikimo. 6. VŠĮ Marijampolės Ligoninės perkami degalai privalo tenkinti Lietuvos Respublikoje vartojamų naftos produktų, biodegalų ir skystojo kuro privalomieji kokybės rodiklių reikalavimus, kurie nustato leistiną sieros kiekį, vadovaujantis Lietuvos Respublikos aplinkos ministro, Lietuvos Respublikos ūkio ministro, Lietuvos Respublikos susisiekimo ministro 2010 m. gruodžio 22 d. įsakymu Nr. 1-348/D1-1014/3-742 patvirtintais LR vartojamų naftos produktų, biodegalų ir skystojo kuro privalomais kokybės rodikliais (Žin., 2010, Nr. 153-7849). 7. 95 markės bešvinis benzinas turi atitikti LST EN 228: 2008 reikalavimus arba lygiavertį Europos Sąjungos valstybių narių nacionalinių standartizacijos institutų patvirtintą normatyvinį dokumentą. 8. Automobilinis dyzelinis kuras turi atitikti LST EN 590: 2008 + A1:2010 reikalavimus arba lygiavertį Europos Sąjungos valstybių narių nacionalinių standartizacijos institutų patvirtintą normatyvinį dokumentą. 9. Šaltuoju metų laiku Tiekėjas turi užtikrinti arktinio dyzelinio kuro tiekimą.   10. Tiekėjas turi suteikti mėnesio kreditą ne mažesnei kaip 1800 eur. sumai. |